CELEX: 32012D0304
Language: lv
Date: 2012-06-11 00:00:00
Title: 2012/304/ES: Komisijas Īstenošanas lēmums ( 2012. gada 11. jūnijs ), ar ko laboratorijām Horvātijā un Meksikā atļauj veikt seroloģiskos testus trakumsērgas vakcīnu efektivitātes pārraudzīšanai (izziņots ar dokumenta numuru C(2012) 3761)  Dokuments attiecas uz EEZ

13.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 152/50
            
         KOMISIJAS ĪSTENOŠANAS LĒMUMS
   (2012. gada 11. jūnijs),
   ar ko laboratorijām Horvātijā un Meksikā atļauj veikt seroloģiskos testus trakumsērgas vakcīnu efektivitātes pārraudzīšanai
   (izziņots ar dokumenta numuru C(2012) 3761)
   (Dokuments attiecas uz EEZ)
   (2012/304/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. panta 2. punktu,
   tā kā:
   
               (1)
            
            
               Ar Lēmumu 2000/258/EK iestāde Agence nationale de sécurité sanitaire de l’alimentation, de l’environnement et du travail (ANSES) (agrākais nosaukums Agence française de sécurité sanitaire des aliments, AFSSA) Nansī, Francija, ir izraudzīta par īpašo iestādi, kas atbildīga par tādu kritēriju noteikšanu, kas vajadzīgi seroloģisko testu standartizācijai, lai pārraudzītu trakumsērgas vakcīnu efektivitāti.
            
         
               (2)
            
            
               Minētajā lēmumā paredzēts, ka ANSES ir jādokumentē to laboratoriju novērtējums trešās valstīs, kuras pieteikušās veikt seroloģiskos testus trakumsērgas vakcīnu efektivitātes pārraudzīšanai.
            
         
               (3)
            
            
               Horvātijas kompetentā iestāde ir iesniegusi pieteikumu, lai saņemtu atļauju minētās trešās valsts Veterinārijas institūta Trakumsērgas un vispārīgās virusoloģijas laboratorijā veikt šādus seroloģiskos testus. Minētajam pieteikumam ir pievienots ANSES2011. gada 20. septembra ziņojums par minētās laboratorijas pozitīvu novērtējumu.
            
         
               (4)
            
            
               Meksikas kompetentā iestāde ir iesniegusi pieteikumu, lai saņemtu atļauju minētās trešās valsts iestādes Centro Nacional de Servicios de Diagnóstico en Salud Animal laboratorijā veikt šādus seroloģiskos testus. Minētajam pieteikumam ir pievienots ANSES2011. gada 20. septembra ziņojums par minētās laboratorijas pozitīvu novērtējumu.
            
         
               (5)
            
            
               Tādēļ šīm laboratorijām būtu jādod atļauja veikt seroloģiskos testus trakumsērgas vakcīnu efektivitātes pārraudzīšanai suņiem, kaķiem un mājas seskiem.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Lēmuma 2000/258/EK 3. panta 2. punktu seroloģiskos testus trakumsērgas vakcīnu efektivitātes pārraudzīšanai suņiem, kaķiem un mājas seskiem ļauj veikt šādās laboratorijās:
   
               a)
            
            
               
                           Horvātijas Veterinārijas institūts
                        
                     
                           Trakumsērgas un vispārīgās virusoloģijas laboratorija
                        
                     
                           Savska cesta 143
                        
                     
                           Zagreb 10000
                        
                     
                           HORVĀTIJA;
                        
                     
         
               b)
            
            
               
                           Centro Nacional de Servicios de Diagnóstico en Salud Animal
                        
                     
                           Km. 37.5 Carretera Federal México – Pachuca
                        
                     
                           55740 Tecámac
                        
                     
                           MEKSIKA.
                        
                     
         2. pants
   Šo lēmumu piemēro no 2012. gada 1. jūlija.
   3. pants
   Šis lēmums ir adresēts dalībvalstīm.
   
      Briselē, 2012. gada 11. jūnijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 79, 30.3.2000., 40. lpp.